b'\n_START_ARTICLE_\nKongepyton\n_START_SECTION_\nF\xc3\xb8de\n_START_PARAGRAPH_\nKongepyton lever av fugler og sm\xc3\xa5 gnagere som mus og rotter. Den har ikke gift og tar livet av byttedyret sitt ved at den kveler dem. Viltfangede kongepyton har som regel har spesialisert seg p\xc3\xa5 en type byttedyr og kan nekte \xc3\xa5 spise i flere m\xc3\xa5neder. Dyr som er f\xc3\xb8dt hos oppdrettere, spiser uten problem den maten de blir tilbudt.\n_START_SECTION_\nForplantning\n_START_PARAGRAPH_\nFire m\xc3\xa5neder etter parringen legger hunnen 2-15 egg, som oftest 4-8 egg. De er hvite med mykt skall. Hunnen passer p\xc3\xa5 eggene, men ruger ikke p\xc3\xa5 dem som eksempelvis tigerpyton gj\xc3\xb8r._NEWLINE_Eggene klekkes etter ca. 55-71 dager ved en temperatur p\xc3\xa5 29-31\xc2\xb0C. N\xc3\xa5r ungene tar seg ut av egget, skj\xc3\xa6rer de det opp med en s\xc3\xa5kalt eggtann som sitter ytterst p\xc3\xa5 overkjeven, denne faller s\xc3\xa5 av. Det hender at ungene kan bli v\xc3\xa6rende i egget opptil 48 timer etter at de har lagd hull i egget. N\xc3\xa5r de kryper ut av skallet er de omtrent 40 cm lange og veier 50-70 gram. Etter ca. 14 dager skifter de ham for f\xc3\xb8rste gang og deretter kan de innta sitt f\xc3\xb8rste m\xc3\xa5ltid.'